Marvel Cinematic Universe

Marvel Cinematic Universe (MCU) on Marvel Comicsin sarjakuvissa esiintyviin hahmoihin perustuva multimediasarja ja jaettu universumi, jonka keskiössä on Marvel Studiosin itsenäisesti tuottama sarja supersankarielokuvia. Täyspitkien elokuvien lisäksi Marvel Cinematic Universeen kuuluu televisiosarjoja, lyhytelokuvia ja sarjakuvia. Kaikki sarjan tuotannot sijoittuvat samaan kuvitteelliseen universumiin ja jakavat yhteisiä juonielementtejä, tapahtumapaikkoja ja hahmoja.

Historia
Marvel julkisti vuonna 2005 aikeensa aloittaa elokuvien itsenäinen tuotanto Merrill Lynchin kanssa tehdyn 525 miljoonan dollarin lainasopimuksen tuella. Ambacin kanssa tehdyn sopimuksen mukaan se maksaisi lainarahalla tehtyjen elokuvien mahdollisesti tuottamat tappiot lainanantajille Rautamiehen ja erinäisten muiden Marvel-hahmojen elokuvaoikeuksia vastaan. Aiemmin Marvelin sarjakuviin perustuvia elokuvia olivat tuottaneet muut studiot Marvelin lisenssillä. Tästä syystä Marvel Cinematic Universeen kuuluvissa elokuvissa ei alun perin esiintynyt monia Marvelin tunnetuimpia hahmoja, sillä niiden elokuvaoikeudet oli lisensoitu muille studioille. Hämähäkkimiehen elokuvaoikeudet ovat edelleen Sonyn hallussa, mutta 9. helmikuuta 2015 studiot ilmoittivat päässeensä sopimukseen, jonka myötä hahmo pääsee osaksi MCU-elokuvia. 14. joulukuuta 2017 Disneyn ilmoitti aikovansa ostaa 20th Century Foxin sekä suurimman osa muusta 21st Century Foxin elokuva- ja televisiotoiminnasta ja kauppa viimeisteltiin 20. maaliskuuta 2019, palauttaen Ihmenelosten ja Ryhmä-X:n oikeudet Marvel Studiosille sekä mahdollistaen hahmojen tuomisen osaksi MCU-elokuvia.

Ensimmäisenä Marvelin itsenäisistä tuotannoista valmistui vuonna 2008 Iron Man. Se aloitti elokuvien ensimmäisen vaiheen, jonka tapahtumat huipentuivat lopulta elokuvaan The Avengers (2012). toinen vaihe alkoi elokuvalla Iron Man 3 (2013) ja päättyi elokuvaan Ant-Man (2015). Kolmas vaihe alkoi elokuvalla Captain America: Civil War (2016) ja päättyi elokuvaan Spider-Man: Far From Home (2019). Elokuvasarjan kolme ensimmäistä vaihetta tunnetaan kollektiivisesti ”Ikuisuus-saagana” (). Neljäs vaihe ja ”Multiversumi-saaga” () alkoivat elokuvalla Black Widow (2021), neljännen vaiheen päätyttyä elokuvaan Black Panther: Wakanda Forever (2022). Viides vaihe alkoi elokuvalla Ant-Man and the Wasp: Quantumania (2023) ja päättyi elokuvaan Thunderbolts* (2025). Kuudes vaihe alkoi elokuvalla The Fantastic Four: First Steps (2025) ja tulee päättymään elokuvaan Avengers: Secret Wars (2027).

Ensimmäisen vaiheen jälkeen Marvel Television laajensi mediasarjaa televisioon, kun sarjaa S.H.I.E.L.D. Agentit alettiin esittää ABC-kanavalla vuonna 2013. ABC-kanavan sarjoja seurasivat suoratoistona esitettävät sarjat, joista ensimmäinen Netflixiin julkaistu oli Daredevil, joka julkaistiin vuonna 2015, ja ensimmäinen Huluun julkaistu oli Runaways, joka julkaistiin vuonna 2017. Televisiosarjat laajentuivat myös kaapelitelevisioon, kun Cloak & Dagger sai ensiesityksensä Freeform-kanavalla vuonna 2018. 10. joulukuuta 2019 Marvel Televisionista tehtiin Marvel Studiosin tytäryhtiö ja sen keskeneräiset tuotannot siirtyivät Marvel Studiosin vastuulle. Marvel Studios oli jo ennen tätä alkanut itsekin laajentaa mediasarjaa suoratoiston puolelle ja näistä sarjoista julkaistiin ensimmäisenä vuonna 2021 Disney+:aan WandaVision, joka oli neljännen vaiheen ensimmäinen televisiosarja. Muista sarjoista poiketen Disney+-sarjat kuuluvat elokuvien muodostamiin vaiheisiin ja niistä koostuviin saagoihin. Lisäksi vaiheisiin kuuluivat myös Disney+:aan julkaistavat Marvel Studios Special Presentation -televisiospesiaalit, joista ensimmäisenä julkaistiin Werewolf by Night vuonna 2022. Oheismateriaaliin kuuluu myös sarjakuvia sekä suoraan kotimedioille julkaistuja lyhytelokuvia ja viraalimarkkinointikampanjana toimiva uutisohjelman WHIH Newsfront.

MCU on tällä hetkellä maailman eniten tuottanut elokuvasarja ja inspiroinut muita elokuvastudioita toteuttamaan samankaltaisia jaettuja universumeita.

 Elokuvat 

Marvel Studios on julkaissut elokuvansa ryhmissä, joita kutsutaan ”vaiheiksi”. 

 Ikuisuus-saaga 

Ensimmäiset kolme vaihetta tunnetaan kollektiivisesti ”Ikuisuus-saagana” (). Ensimmäiseen vaiheen kuuluvat Iron Man (2008), The Incredible Hulk (2008), Iron Man 2 (2010), Thor (2011), Captain America: The First Avenger (2011) sekä crossover-elokuva The Avengers (2012). Toiseen vaiheeseen kuuluvat Iron Man 3 (2013), Thor: The Dark World (2013), Captain America: The Return of the First Avenger (2014), Guardians of the Galaxy (2014), Avengers: Age of Ultron (2015) ja Ant-Man (2015). Kolmanteen vaiheeseen kuuluvat Captain America: Civil War (2016), Doctor Strange (2016), Guardians of the Galaxy Vol. 2 (2017), Spider-Man: Homecoming (2017), Thor: Ragnarök (2017), Black Panther (2018), Avengers: Infinity War (2018), Ant-Man and the Wasp (2018), Captain Marvel (2019), Avengers: Endgame (2019) ja Spider-Man: Far From Home (2019).

 Multiversumi-saaga 

Toiset kolme vaihetta tunnetaan kollektiivisesti ”Multiversumi-saagana” (), ja siihen kuuluu myös useita Disney+:aan julkaistuja televisiosarjoja ja televisiospesiaaleja. Neljänteen vaiheeseen kuuluvat Black Widow (2021), Shang-Chi and the Legend of the Ten Rings (2021), Eternals (2021), Spider-Man: No Way Home (2021), Doctor Strange in the Multiverse of Madness (2022), Thor: Love and Thunder (2022) ja Black Panther: Wakanda Forever (2022). Viidenteen vaiheeseen kuuluvat Ant-Man and the Wasp: Quantumania (2023), Guardians of the Galaxy Vol. 3 (2023), The Marvels (2023), Deadpool & Wolverine (2024), Captain America: Brave New World (2025) ja Thunderbolts* (2025). Kuudenteen vaiheeseen kuuluvat The Fantastic Four: First Steps (2025), Spider-Man: Brand New Day (2026), Avengers: Doomsday (2026) ja Avengers: Secret Wars (2027).

 Televisiosarjat ja -spesiaalit 

 Marvel Televisionin sarjat 

Marvel Television on tuottanut lukuisia MCU-televisiosarjoja esitettäviksi antennitelevisiokanavien, suoratoiston ja kaapelitelevisiokanavien kautta. ”Marvel Heroes” -sarjat S.H.I.E.L.D. Agentit (2013–2020), Agent Carter (2015–2016) ja Inhumans (2017) esitettiin alun perin ABC-kanavalla; ”Marvel Knights” -sarjat Daredevil (2015–2018), Jessica Jones (2015–2019), Luke Cage (2016–2018), Iron Fist (2017–2018), crossover-sarja The Defenders (2017) ja The Punisher (2017–2019) julkaistiin alun perin Netflixissä; nuortensarjoista Runaways (2017–2019) julkaistiin alun perin Huluun ja Cloak & Dagger (2018–2019) esitettiin alun perin Freeform-kanavalla; sekä Helstrom (2020), jonka oli alun perin tarkoitus olla osa suunniteltua ”Adventure into Fear” -kokonaisuutta, ja joka on myös julkaistu Huluun.

 Marvel Studiosin sarjat ja spesiaalit 

Neljännen vaiheen Disney+-sarjoihin kuuluvat WandaVision (2021), The Falcon and the Winter Soldier (2021), Lokin ensimmäinen tuotantokausi (2021), animaatiosarjan What If...? ensimmäinen tuotantokausi (2021), Hawkeye (2021), Moon Knight (2022), Ms. Marvel (2022) ja She-Hulk: Attorney at Law (2022). Vaiheeseen kuuluvat myös televisiospesiaalit Werewolf by Night (2022) ja The Guardians of the Galaxy Holiday Special (2022). Viidennen vaiheen Disney+-sarjohin kuuluvat Secret Invasion (2023), Lokin toinen tuotantokausi (2023), What If...?:n toinen ja kolmas tuotantokausi (2023–2024), Echo (2024), Agatha All Along (2024), animaatiosarjan Your Friendly Neighborhood Spider-Man ensimmäinen tuotantokausi (2025), Daredevil: Born Againin ensimmäinen tuotantokausi (2025) sekä Ironheart (2025). Kuudennen vaiheen Disney+-sarjoihin kuuluvat ainakin animaatiosarjat Eyes of Wakanda (2025) ja Marvel Zombies (2025), Wonder Man (2026), Daredevil: Born Againin toinen ja kolmas tuotantokausi (2026–2027), VisionQuest (2026) sekä Your Friendly Neighborhood Spider-Manin toinen tuotantokausi (2026). Vaiheeseen tulee kuulumaan myös Frank Castleen / Tuomariin keskittyvä televisiospesiaali (2026).

 Lyhytelokuvat 
 Marvel One-Shots 

Marvel One-Shots on sarja suoraan videolle julkaistuja lyhytelokuvia, jotka ovat sisällytetty erityisominaisuuksina MCU-elokuvien Blu-ray -versioilla ja digitaalisissa julkaisuissa. Näihin lyhytelokuviin kuuluvat The Consultant (2011), A Funny Thing Happened on the Way to Thor’s Hammer (2011), Item 47 (2012), Agent Carter (2013), ja All Hail the King (2014).

 I Am Groot 

Joulukuussa 2020 Disneyn Investor Day -tapahtumassa paljastettiin, että Disney+:aan on tekeillä pikku-Grootiin keskittyvä sarja fotorealistisia lyhytanimaatioita. Vin Diesel palasi Grootin ääninäyttelijäksi ja ensimmäisen tuotantokauden kaikki viisi lyhytanimaatiota julkaistiin 10. elokuuta 2022. Toisen tuotantokauden viisi uutta lyhytelokuvaa julkaistiin 6. syyskuuta 2023.

Digitaaliset sarjat
WHIH Newsfront (2015–16) on universumin sisäinen uutislähetyssarja, joka toimi viraalimarkkinointikampanjana joillekin MCU-elokuville, ja ne oli tehty yhteistyössä Googlen kanssa YouTubeen. Kampanja oli laajennus uutisverkolle WHIH World News, joka on nähty raportoimassa uutisia monissa MCU-elokuvissa ja -televisiosarjoissa.

Agents of S.H.I.E.L.D.: Slingshot (2016) on ABC.comiin luotu digitaalinen sarja, jonka Marvel Television loi täydentämään S.H.I.E.L.D. Agenttien juonta.

Toistuvat näyttelijät ja hahmot

Tämä taulukko sisältää hahmot, jotka esiintyvät useammissa MCU-medioissa.
Harmaa laatikko tarkoittaa, että hahmo ei esiinny kyseisessä mediassa.
C tarkoittaa kreditoimatonta cameoroolia.
P tarkoittaa hahmon esiintyvän vain elokuvaa varten otetussa valokuvassa.
V tarkoittaa ääniroolia.
 Hahmo Elokuvat Televisiosarjatja -spesiaalit Lyhytelokuvat Verkkosarjat Animaatiosarjat Ayo Florence Kasumba   Bruce BannerHulk / Älykäs Hulk Edward NortonLou FerrignoVMark Ruffalo Mark Ruffalo   Mark Ruffalo James ”Bucky” BarnesTalvisotilas Sebastian Stan   Sebastian Stan Clint BartonHaukansilmä Jeremy Renner   Jeremy Renner Laura Barton Linda Cardellini   Yelena Belova Florence Pugh   Florence Pugh Kate BishopHaukansilmä Hailee Steinfeld   Hailee Steinfeld Emil Blonsky<br/ >Kuvotus Tim Roth   Peggy Carter Hayley Atwell   Hayley Atwell Sharon CarterAgentti 13 / Vallantekijä Emily VanCamp   Emily VanCamp Frank CastleTuomari Jon Bernthal   Phil Coulson Clark Gregg Carol DanversKapteeni Ihme Brie Larson  Alexandra Daniels Drax Tuhoaja Dave Bautista   Fred Tatasciore Wilson FiskKingpin   Vincent D’Onofrio   Valentina Allegra de Fontaine Julia Louis-Dreyfus   Nick Fury Samuel L. Jackson   Samuel L. Jackson Gamora Zoë Saldaña   Cynthia McWilliams Ben GrimmMöykky Ebon Moss-Bachrach   Groot Vin DieselV    Fred Tatasciore Justin Hammer Sam Rockwell   Sam Rockwell   Sam Rockwell Agatha Harkness   Kathryn Hahn   Kathryn Hahn Heimdall Idris Elba   Idris Elba Maria Hill Cobie Smulders   Cobie Smulders Harold ”Happy” Hogan Jon Favreau   Jon Favreau J.A.R.V.I.S.Edwin Jarvis Paul BettanyJames D’Arcy James D’Arcy   James D’Arcy Jessica Jones   Krysten Ritter   Kamala KhanNeiti Ihme Iman Vellani   Iman Vellani Yusuf Khan Mohan Kapur   Misty Knight   Simone Missick   Korath Djimon Hounsou   Djimon Hounsou Scott LangMuurahaismies Paul Rudd   Paul Rudd Darcy Lewis Kat Dennings   Kat Dennings Loki Tom Hiddleston   Tom Hiddleston Carl Lucas / Luke Cage   Mike Colter   Mantis Pom Klementieff   Wanda MaximoffPurppuranoita Elizabeth Olsen   M’Baku Winston Duke   Matt MurdockDaredevil  Charlie Cox   Charlie Cox Nebula Karen Gillan   Karen Gillan Franklin ”Foggy” Nelson   Elden Henson   Kraglin Obfonteri Sean Gunn   Sean Gunn Okoye Danai Gurira   Danai GuriraKenna Ramsey Karen Page   Deborah Ann Woll   May Parker Marisa Tomei   Kari Wahlgren Peter ParkerHämähäkkimies Tom Holland   Tom Holland Hudson Thames Pepper Potts Gwyneth Paltrow   Beth Hoyt Hank Pym Michael Douglas   Michael Douglas Peter QuillTähtilordi Chris Pratt   Brian T. Delaney Monica Rambeau Akira AkbarTeyonah Parris Teyonah Parris   Teyonah Parris Ramonda Angela Bassett   Angela Bassett Danny RandRautanyrkki   Finn Jones   [[Sotakone (Rautamies)|James ”Rhodey” Rhodes Terrence HowardDon Cheadle Don Cheadle   Don Cheadle Reed RichardsHerra Fantastinen Pedro Pascal   Rocket Bradley CooperV    Steve RogersKapteeni Amerikka Chris Evans   Josh Keaton Natasha RomanoffMusta Leski Scarlett Johansson   Lake Bell Everett Ross Martin Freeman   Thaddeus Ross William HurtHarrison Ford   Mike McGillTravis Willingham Erik Selvig Stellan Skarsgård   Alexei ShostakovPunavartija David Harbour   David Harbour ShuriMusta Pantteri Letitia Wright   Ozioma Akagha Trevor Slattery Ben Kingsley   Howard Stark Gerard SandersPJohn SlatteryDominic Cooper Dominic Cooper   Dominic CooperJohn Slattery Ava StarrAave Hannah John-Kamen   Tony StarkRautamies Robert Downey Jr.   Mick Wingert Johnny StormLiekki Joseph Quinn   Sue StormNäkymätön nainen Vanessa Kirby   Stephen StrangeTohtori Outo Benedict Cumberbatch   Benedict CumberbatchRobin Atkin Downes Talos Ben Mendelsohn   T’ChallaMusta Pantteri Chadwick Boseman   Chadwick Boseman Claire Temple   Rosario Dawson   Thor Chris Hemsworth   Chris Hemsworth   Chris HemsworthGreg Furman Joaquín TorresHaukka Danny Ramirez   Ultron James SpaderRoss MarquandV  James Spader   Ross Marquand Valkyyria Tessa Thompson   Tessa Thompson Hope van DyneAmpiainen Evangeline Lilly   Evangeline Lilly Vision Paul Bettany   Paul Bettany John WalkerKapteeni Amerikka / USAgentti Wyatt Russell   Wyatt Russell Riri WilliamsRautasydän Dominique Thorne   Dominique Thorne Sam WilsonHaukka / Kapteeni Amerikka Anthony Mackie   Anthony Mackie Colleen Wing   Jessica Henwick   Wong Benedict Wong   Benedict WongDavid Chen Jimmy Woo Randall Park   Randall Park Xu Shang-Chi Simu Liu   Simu Liu Helmut Zemo Daniel Brühl   Rama Vallury

Lisäksi Paul Bettany on ensimmäinen tässä elokuvauniverumissa useampaa hahmoa esittänyt näyttelijä, antaen äänen Tony Starkin tekoälypalvelijalle J.A.R.V.I.S.:ille Iron Man- ja Avengers-elokuvissa, sekä näytellen Visionia Avengers-elokuvissa ja Captain America: Civil Warissa. Stan Lee, monien MCU:n hahmojen luoja, teki cameo-esiintymisiä elokuvissa ja televisiosarjoissa Captain Marveliin ja Avengers: Endgameen asti, jotka ehdittiin kuvata ennen Leen kuolemaa marraskuussa 2018.

 Lähteet 

 Aiheesta muualla 


*
Luokka:Seulonnan keskeiset artikkelit